ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 204.84 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 204.84 കോടി  കടന്നു. 2,71,69,995 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.91 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,37,057 പേരാണ്. ഇത് ആകെ രോഗബാധിതരുടെ 0.31 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 19,823 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,34,03,610 ആയി. ദേശീയ രോഗമുക്തി നിരക്ക് 98.49%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 17,135 പേർക്കാണ്.
കഴിഞ്ഞ 24 മണിക്കൂറിൽ 4,64,919 പരിശോധനകൾ നടത്തി. 87.63 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.67 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.69 ശതമാനമാണ്.
RRTN
പ്രധാനമന്ത്രിയുടെ ഓഫീസ്
ലോക ഗുസ്തി ചാമ്പ്യൻഷിപ്പിൽ വെങ്കല മെഡൽ നേടിയ വിനേഷ് ഫോഗട്ടിനും ബജ്റംഗ് പുനിയയ്ക്കും പ്രധാനമന്ത്രിയുടെ അഭിനന്ദനം
ബെൽഗ്രേഡിൽ നടന്ന ലോക ഗുസ്തി ചാമ്പ്യൻഷിപ്പിൽ വെങ്കല മെഡൽ നേടിയ വിനേഷ് ഫോഗട്ടിനെയും ബജ്റംഗ് പുനിയയെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
" ഗുസ്തി താരങ്ങളുടെ നേട്ടത്തിൽ നമ്മൾ അഭിമാനിക്കുന്നു. ബെൽഗ്രേഡിലെ ലോക ഗുസ്തി ചാമ്പ്യൻഷിപ്പിൽ വെങ്കല മെഡൽ നേടിയ വിനേഷ് ഫോഗട്ടിനും ബജ്റംഗ് പുനിയയ്ക്കും അഭിനന്ദനങ്ങൾ. ഗോദയിൽ രണ്ട് മെഡലുകൾ നേടുന്ന ആദ്യ ഇന്ത്യൻ വനിതയായി വിനേഷും നാലാമത്തെ മെഡൽ നേടിയ ബജ്റംഗിന്റെയും വിജയം സവിശേഷമാണ് ."
--ND--
(Our wrestlers make us proud. Congrats to @Phogat_Vinesh and @BajrangPunia on their Bronze medal wins at the World Wrestling Championships, Belgrade. This is special for both as Vinesh becomes the 1st Indian woman to win 2 medals on this platform and Bajrang wins his 4th medal. pic.twitter.com/atFe4Dbzov
— Narendra Modi  September 19, 2022
പ്രധാനമന്ത്രിയുടെ ഓഫീസ്
ചൗരി ചൗര രക്തസാക്ഷികൾക്ക് ചരിത്രത്തിന്റെ പേജുകളിൽ അർഹിക്കുന്ന പ്രാധാന്യം നൽകിയിട്ടില്ല: പ്രധാനമന്ത്രി
ചൗരി ചൗരയിലെ രക്തസാക്ഷികൾക്ക് ചരിത്രത്തിന്റെ പേജുകളിൽ അർഹിക്കുന്ന പ്രാധാന്യം നൽകിയിട്ടില്ലെന്ന് പ്രധാനമന്ത്രി പറഞ്ഞു. അറിയപ്പെടാത്ത രക്തസാക്ഷികളുടെയും സ്വാതന്ത്ര്യസമരസേനാനികളുടെയും കഥകൾ രാജ്യത്തിന് മുന്നിൽ കൊണ്ടുവരാനുള്ള ഞങ്ങളുടെ ശ്രമങ്ങൾ അവർക്ക് ഒരു യഥാർത്ഥ ആദരാഞ്ജലിയായിരിക്കുമെന്ന് അദ്ദേഹം പറഞ്ഞു. രാജ്യം സ്വാതന്ത്ര്യത്തിന്റെ 75-ാം വർഷത്തിലേക്ക് കടക്കുന്ന വർഷത്തിൽ ഇത് കൂടുതൽ പ്രസക്തമാണെന്ന് അദ്ദേഹം പറഞ്ഞു. ഉത്തർപ്രദേശിലെ ഗോരഖ്പൂരിലെ ചൗരി ചൗരയിൽ നടന്ന ‘ചൗരി ചൗര’ ശതാബ്ദി ആഘോഷങ്ങൾ വീഡിയോ കോൺഫറൻസിലൂടെ ഉദ്ഘാടനം ചെയ്ത് സംസാരിക്കുകയായിരുന്നു ശ്രീ മോദി.
ചൗരി ചൗരയിലെ രക്തസാക്ഷികളെക്കുറിച്ച് ചർച്ച ചെയ്യപ്പെടാത്തത് നിർഭാഗ്യകരമാണെന്ന് പ്രധാനമന്ത്രി പറഞ്ഞു. സാധാരണക്കാരുടെ സ്വയം പ്രചോദിത പോരാട്ടമായിരുന്നു ചൗരി ചൗര. “ഈ പോരാട്ടത്തിന്റെ വിപ്ലവകാരികൾക്ക് ചരിത്രത്തിന്റെ പേജുകളിൽ ശരിയായ പ്രാധാന്യം നൽകിയില്ലെങ്കിലും, ഈ രാജ്യത്തിന്റെ മണ്ണുമായി രക്തം കൂടിച്ചേർന്നതാണ്” പ്രധാനമന്ത്രി ഊന്നിപ്പറഞ്ഞു.
സ്വാതന്ത്ര്യസമരത്തിൽ ഒരു സംഭവത്തിൽ 19 സ്വാതന്ത്ര്യസമര സേനാനികളെ തൂക്കിലേറ്റിയത് അപൂർവമാണെന്ന് പ്രധാനമന്ത്രി പറഞ്ഞു. 150 ഓളം പേരെ തൂക്കുമരത്തിൽ നിന്ന് രക്ഷിച്ച ബാബ രാഘവദാസിന്റെയും പണ്ഡിറ്റ് മദൻ മോഹൻ മാളവ്യയുടെയും ശ്രമങ്ങളെ ശ്രീ മോദി അനുസ്മരിച്ചു.
സ്വാതന്ത്ര്യസമരത്തിന്റെ അത്ര അറിയപ്പെടാത്ത വശങ്ങൾ പര്യവേക്ഷണം ചെയ്യാനുള്ള ശ്രമങ്ങളിൽ മുഴുവൻ വിദ്യാർത്ഥികളെയും യുവാക്കളെയും ബന്ധിപ്പിക്കുന്നതിൽ പ്രധാനമന്ത്രി സന്തോഷം പ്രകടിപ്പിച്ചു. സ്വാതന്ത്ര്യസമരസേനാനികളെക്കുറിച്ച് പുസ്തകങ്ങൾ എഴുതാനുള്ള യുവ എഴുത്തുകാരോട് വിദ്യാഭ്യാസ മന്ത്രാലയത്തിന്റെ ക്ഷണം അദ്ദേഹം പരാമർശിച്ചു. ചൗരി ചൗരയിലെ നിരവധി സ്വാതന്ത്ര്യസമര സേനാനികളുടെ ജീവിതം രാജ്യത്തിന് മുന്നിൽ കൊണ്ടുവരുമെന്ന് പ്രധാനമന്ത്രി പ്രതീക്ഷിച്ചു.
‘ചൗരി ചൗര’ ശതാബ്ദിയാഘോഷങ്ങൾ പ്രാദേശിക കലാസാംസ്കാരികതയോടും ആത്മനിർഭരതയുമായും ബന്ധപ്പെട്ടിരിക്കുന്നുവെന്നത് നമ്മുടെ സ്വാതന്ത്ര്യസമരസേനാനികൾക്ക് നൽകുന്ന ആദരാഞ്ജലിയാണെന്ന് പ്രധാനമന്ത്രി പറഞ്ഞു. പരിപാടി സംഘടിപ്പിച്ചതിന് ഉത്തർപ്രദേശ് മുഖ്യമന്ത്രി ശ്രീ യോഗി ആദിത്യനാഥിനെയും, ഉത്തർപ്രദേശ് സർക്കാരിനെയും അദ്ദേഹം പ്രശംസിച്ചു.
(
സൂക്ഷ്മ, ചെറുകിട, ഇടത്തരം മന്ത്രാലയം
സൂക്ഷ്മ-ചെറുകിട-ഇടത്തരം വ്യവസായ സംരംഭങ്ങളുടെ  തരംതിരിക്കലിന് പുതിയ മാനദണ്ഡങ്ങൾ നടപ്പിലാക്കാൻ എം.എസ്.എം.ഇ. മന്ത്രാലയം തയ്യാറെടുക്കുന്നു.
ന്യൂഡൽഹി ജൂൺ, 03, 2020
രാജ്യത്തെ സൂക്ഷ്മ-ചെറുകിട-ഇടത്തരം വ്യവസായ സംരംഭങ്ങളുടെ നിർവ്വചനം പുതുക്കാനും പരിധി ഉയർത്താനും കേന്ദ്ര എം.എസ്.എം.ഇ. മന്ത്രാലയം ഗസറ്റ് വിജ്ഞാപനം പുറത്തിറക്കി.പുതിയ നിർവ്വചനവും മാനദണ്ഡവും 2020 ജൂലൈ 1 മുതൽ പ്രാബല്യത്തിൽ വരും.
2006 ൽ എം.എസ്.എം.ഇ.വികസന നിയമം നിലവിൽ വന്ന് 14 വർഷത്തിനുശേഷമാണ്, 2020 മെയ് 13 ന് ആത്മ നിർഭർ ഭാരത് പാക്കേജിൽ ഉൾപ്പെടുത്തി സൂക്ഷ്മ-ചെറുകിട-ഇടത്തരം വ്യവസായ സംരംഭങ്ങളുടെ നിവ്വചനത്തിൽ പുനരവലോകനം പ്രഖ്യാപിച്ചത്.
ഈ പ്രഖ്യാപനത്തിലെ നിർവ്വചനം അനുസരിച്ച് ഒരു കോടി രൂപ നിക്ഷേപവും 5 കോടി രൂപ വിറ്റുവരവുമുള്ള നിർമ്മാണ-സേവന രംഗത്തെ യൂണിറ്റുകൾ സൂക്ഷ്മ സംരംഭങ്ങളുടെ പട്ടികയിൽപ്പെടും.10 കോടി രൂപ നിക്ഷേപവും 50 കോടി രൂപ വിറ്റുവരവുമുള്ള നിർമ്മാണ-സേവന രംഗത്തെ യൂണിറ്റുകൾ ചെറുകിടസംരംഭങ്ങളുടെ പട്ടികയിൽ ഉൾപ്പെടും.അതുപോലെ, നിർമ്മാണ-സേവന രംഗത്തെ ഇടത്തരം യൂണിറ്റുകളുടെ പരിധി 20 കോടി രൂപ നിക്ഷേപവും 100 കോടി രൂപ കോടി വിറ്റുവരവും എന്നതായി മാറും.ഇടത്തരം സംരംഭങ്ങളുടെ നിർവ്വചനം വീണ്ടും പരിഷ്കരിക്കാൻ 2020 ജൂൺ ഒന്നിന് കേന്ദ്ര സർക്കാർ തീരുമാനിച്ചു. ഇടത്തരം സംരംഭങ്ങളെന്നാൽ 50 കോടി രൂപ നിക്ഷേപവും 250 കോടി രൂപ വിറ്റുവരവും ഉള്ള യൂണിറ്റുകൾ എന്നതാണ് വീണ്ടും കൊണ്ടുവന്ന പരിഷ്ക്കാരം.
വിറ്റുവരവ് കണക്കാക്കുന്നതിൽ നിന്ന് കയറ്റുമതി ഒഴിവാക്കാനുള്ള തീരുമാനം ആനുകൂല്യങ്ങൾ നഷ്ടപ്പെടുമെന്ന് ഭയക്കാതെ കൂടുതൽ കയറ്റുമതി ചെയ്യാൻ സൂക്ഷ്മ-ചെറുകിട-ഇടത്തരം വ്യവസായ സംരംഭങ്ങളെ പ്രോത്സാഹിപ്പിക്കും. ഇത് രാജ്യത്തു നിന്നുള്ള കയറ്റുമതിയിൽ ഗണ്യമായ വർദ്ധനവ് ഉണ്ടാക്കുമെന്നാണ് പ്രതീക്ഷ.
പുതുക്കിയ നിർവ്വചനം അനുസരിച്ച് തരംതിരിക്കുന്നതിനുള്ള വിശദവും വ്യക്തവുമായ മാർഗ്ഗനിർദ്ദേശങ്ങളും എം.എസ്.എം.ഇ. മന്ത്രാലയം പ്രത്യേകം പുറപ്പെടുവിക്കുന്നുണ്ട് .
പ്രധാനമന്ത്രി അടുത്തിടെ ഉദ്ഘാടനം ചെയ്ത ചാമ്പ്യൻസ് പോർട്ടലിൽ  എം.എസ്.എം.ഇ.കൾക്കും പുതുസംരംഭകർക്കും ഗുണപ്രദമാകുന്ന തരത്തിലുള്ള ശക്തമായ സംവിധാനം ഏർപ്പെടുത്തിയിട്ടുണ്ടെന്ന് എം.എസ്.എം.ഇ. മന്ത്രാലയം ആവർത്തിച്ചു വ്യക്തമാക്കി.
(Visitor Counter : 519
PIB Headquarters
ബി.എസ്.എന്.എല്. ലാന്റ്ലൈന് ബില്ലുകള് പിഴ കൂടാതെ അടയ്ക്കാന്
ബി.എസ്.എന്.എല്. തിരുവന്തപുരം ജില്ലയിലെ പ്രതിമാസ, ദ്വൈമാസ ലാന്റ് ലൈന് വരിക്കാരുടെ 2017 ഡിസംബര് മാസത്തെ ബില്ലുകള് പിഴ കൂടാതെ യഥാക്രമം 2017 ഡിസംബര് 27, 28 തീയതി വരെ അടയ്ക്കാവുന്നതാണെന്ന് തിരുവനന്തപുരം ജില്ലാ പ്രിന്സിപ്പല് ജനറല് മാനേജര് അറിയിച്ചു.
ബില് തുക ബി.എസ്.എന്.എല്. കസ്റ്റമര് സര്വ്വീസ് സെന്ററുകളിലോ, പോസ്റ്റോഫീസുകളിലോ, ജനസേവന കേന്ദ്രങ്ങളിലോ അടയ്ക്കാവുന്നതാണ്. ബി.എസ്.എന്.എല്. ഓണ്ലൈന് പോര്ട്ടല് വഴിയും, മൈ ബി.എസ്.എന്.എല്. ആപ്പ് എന്ന മൊബൈല് ആപ്ലിക്കേഷന് വഴിയും തുക അടയ്ക്കാവുന്നതാണ്.
(ND MRL– 806
പ്രധാനമന്ത്രിയുടെ ഓഫീസ്
റഷ്യന് പ്രസിഡന്റ് വ്ളാദ്മീര് പുടിന്റെ സന്ദര്ശനത്തോടനുബന്ധിച്ച് ഇന്ത്യയും റഷ്യയും കൈമാറിയ കരാറുകള് / ധാരണാപത്രങ്ങള് എന്നിവയുടെ പട്ടിക
(1 2019-2023 കാലയളവില് ഇന്ത്യയുടെ വിദേശ കാര്യ മന്ത്രാലയവും, റഷ്യയുടെ വിദേശകാര്യ മന്ത്രാലയവും തമ്മിലുള്ള കൂടിയാലോചനകള്ക്കായുള്ള പ്രോട്ടോകോള് ശ്രീ. സെര്ജി ലാവ്റോവ് റഷ്യന് ഫെഡറേഷന് വിദേശകാര്യ മന്ത്രി ശ്രീമതി സുഷ്മ സ്വരാജ് വിദേശകാര്യ മന്ത്രി
2 നിതി ആയോഗും റഷ്യയിലെ സാമ്പത്തിക മന്ത്രാലയവും തമ്മിലുള്ള ധാരണാപത്രം ശ്രീ. മാക്സിം ഒറേഷ്കിന് റഷ്യന് ഫെഡറേഷന് സാമ്പത്തിക വികസന മന്ത്രി ഡോ. രാജീവ് കുമാര് നിതി ആയോഗ് ഉപാദ്ധ്യക്ഷന്
3 ഇന്ത്യന് ബഹിരാകാശ ഗവേഷണ സംഘടന യും, റഷ്യയുടെ ഫെഡറല് സ്പെയ്സ് ഏജന്സിയായ റോസ്കോസ്മോസുമായി മനുഷ്യരെയും വഹിച്ച് കൊണ്ടുള്ള ബഹിരാകാശ യാത്രാ പദ്ധതിയില് സംയുക്ത പ്രവര്ത്തനങ്ങള് സംബന്ധിച്ച് ധാരണാപത്രം ദിമിത്രി റോഗോസിന് ഡയറക്ടര് റോസ്കോസ്മോസ് ശ്രീ. വിജയ് ഗോഖ്ലെ വിദേശകാര്യ സെക്രട്ടറി
4 ഇന്ത്യയുടെയും, റഷ്യയുടെയും റെയില്വെകള് തമ്മിലുള്ള സഹകരണത്തിനുള്ള കരാര് ശ്രീ. ഒലേഗ് ബെലോസെറോവ് ജെ.എസ്.സി. റഷ്യന് റെയില്വെയുടെ സി.ഇ.ഒ.യും ചെയര്മാനും ശ്രീ. വിജയ് ഗോഖ്ലെ വിദേശകാര്യ സെക്രട്ടറി
5 ആണവ രംഗത്ത് സഹകരിക്കാവുന്ന മേഖലകളുടെ മുന്ഗണന നിശ്ചയിക്കുന്നതിനും, നടപ്പിലാക്കുന്നതിനുമുള്ള കര്മ്മ പദ്ധതി ശ്രീ. അലക്സി ലിഖാചേവ് റോസ്ആറ്റം ഡി.ജി. ശ്രീ. കെ.എന്. വ്യാസ് ആണവോര്ജ്ജ വകുപ്പ് സെക്രട്ടറി
6 ഗതാഗത വിദ്യാഭ്യാസ രംഗത്തെ സഹകരണം വികസിപ്പിക്കുന്നതിന് ഇന്ത്യന് റെയില്വെയും റഷ്യന് ഗതാഗത മന്ത്രാലയവും തമ്മിലുള്ള ധാരണാപത്രം ശ്രീ. നിക്കോളെ കുതാശേവ് ഇന്ത്യയിലെ റഷ്യന് ഫെഡറേഷന് സ്ഥാനപതി ശ്രീ. ഡി.ബി. വെങ്കടേശ് വര്മ്മ റഷ്യയിലെ ഇന്ത്യന് സ്ഥാനപതി
7 സൂക്ഷ്മ, ചെറുകിട, ഇടത്തരം സംരംഭങ്ങളുടെ മേഖലയിലെ സഹകരണത്തിന് ഇന്ത്യയുടെ ദേശീയ ചെറുകിട വ്യവസായ കോര്പ്പറേഷനും , റഷ്യയുടെ ചെറുകിട, ഇടത്തരം ബിസിനസ്സ് കോര്പ്പറേഷന്  തമ്മിലുള്ള ധാരണാപത്രം ശ്രീ. അലക്സാണ്ടര് ബ്രേവര്മാന് റഷ്യയുടെ ചെറുകിട, ഇടത്തരം ബിസിനസ്സ് കോര്പ്പറേഷന് ഡയറക്ടര് ജനറല് ശ്രീ. ഡി.ബി. വെങ്കടേശ് വര്മ്മ റഷ്യയിലെ ഇന്ത്യന് സ്ഥാനപതി
8 വളം മേഖലയില് ഇന്ത്യന് പൊട്ടാഷ് ലിമിറ്റഡും, റഷ്യന് ഡയറക്ട് ഇന്വസ്റ്റ്മെന്റ് ഫണ്ടും ., റഷ്യയുടെ ഫോസ് ആഗ്രോയും തമ്മിലുള്ള സഹകരണ കരാര് ശ്രീ. കിറില് ദിമിത്രിയേവ് റഷ്യന് ഡയറക്റ്റ് ഇന്വെസ്റ്റ്മെന്റ് ഫണ്ടിന്റെ ഡയറക്ടര് ജനറല്, ശ്രീ. ആന്ന്ദ്രേ ഗുര്യേവ് സി.ഇ.ഒ. ഫോസ്ആഗ്രോ ശ്രീ. ഡി.ബി. വെങ്കടേശ് വര്മ്മ റഷ്യയിലെ ഇന്ത്യന് സ്ഥാനപതി
ND MRD - 761
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത് പ്രധാൻ മന്ത്രി ജൻ ആരോഗ്യ പദ്ധതിയിൽ ഒരു കോടി പേർക്ക് ചികിത്സ നൽകി
കേന്ദ്ര സർക്കാരിന്റെ പ്രധാന ആരോഗ്യ സുരക്ഷാ പദ്ധതിയായ ആയുഷ്മാൻ ഭാരത് പ്രധാൻ മന്ത്രി ജൻ ആരോഗ്യ പദ്ധതി  വഴി ഇന്ന് വരെ 1 കോടി പേർക്ക് ചികിത്സ നൽകി. ഈ നാഴികക്കല്ല് ആചരിക്കുന്നതിനായി പൊതുജനാരോഗ്യം ചർച്ച ചെയ്യുന്ന വെബിനാർ പരമ്പരയായ ആരോഗ്യ ധാരയുടെ ആദ്യ പതിപ്പ് കേന്ദ്ര ആരോഗ്യ-കുടുംബക്ഷേമ മന്ത്രി ഡോ ഹർഷ് വർധൻ ഉദ്ഘാടനം ചെയ്തു. ആരോഗ്യ-കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെയും പങ്കെടുത്തു.
രാജ്യത്തെ ഏറ്റവും ദരിദ്ര ഭവനങ്ങളിൽ നിന്നുള്ള ഒരു കോടി രോഗികൾക്ക് ചികിത്സ നൽകിയത്, രണ്ട് വർഷം മുമ്പ് പദ്ധതി ആരംഭിച്ചതിനുശേഷമുള്ള നാഴികക്കല്ലാണെന്ന് ഡോ ഹർഷ് വർധൻ പറഞ്ഞു. 13,412 കോടി രൂപ ചെലവിട്ട, 21,565 പൊതു, സ്വകാര്യ എംപാനൽഡ് ആശുപത്രികൾ വഴിയാണ് ചികിത്സ നൽകിയത്.
ദരിദ്ര–-ദുർബല കുടുംബങ്ങൾക്ക് പ്രതിവർഷം 5 ലക്ഷം രൂപവീതമുള്ള കവറേജ് പ്രകാരം ആശുപത്രി ചികിത്സ താങ്ങാനാവുന്ന തരത്തിൽ തൃതീയ തലത്തിലുള്ള ആരോഗ്യ പരിരക്ഷയാണ് പദ്ധതി നൽകുന്നത്. ആയുഷ്മാൻ ഭാരത് പദ്ധതിയുടെ 53 കോടി ഗുണഭോക്താക്കൾക്ക് സൗജന്യമായി പരിശോധന നടത്തുന്നതിനും കോവിഡ് -19 ചികിത്സ ലഭ്യമാക്കുന്നതിനും കേന്ദ്ര സർക്കാർ ശ്രമം നടത്തുകയാണ്.
ഈ അവസരത്തിൽ, ഡോ ഹർഷ് വർധൻ ആരോഗ്യ സുരക്ഷാ പദ്ധതിയുടെ വിവിധ വശങ്ങളെക്കുറിച്ചുള്ള വിവരങ്ങൾ 24 മണിക്കൂറും നൽകുന്ന ‘ആസ്ക് ആയുഷ്മാൻ’ ചാറ്റ് ബോട്ട്
 പുറത്തിറക്കി. ഏറ്റവും അടുത്തുള്ള എംപാനൽഡ് ആശുപത്രി കണ്ടെത്തുന്നതും പരാതികൾ നൽകുന്നതും ഉൾപ്പെടെ സാധ്യമാകുന്നതാണിത്. ഗുണഭോക്താക്കളിൽ നിന്നുള്ള ഫീഡ്ബാക്കിന്റെ അടിസ്ഥാനത്തിൽ എംപാനൽ ചെയ്ത ആശുപത്രികളെ വിലയിരുത്താൻ “ഹോസ്പിറ്റൽ റാങ്കിംഗ് ഡാഷ്ബോർഡും” കേന്ദ്രമന്ത്രി ഉദ്ഘാടനം ചെയ്തു.
പ്രധാനമന്ത്രിയുടെ ഓഫീസ്
ഭാരത് രത്ന അടല് ബിഹാരി വാജ്പേയിയുടെ സ്മരണാര്ത്ഥമുള്ള നാണയം പ്രധാനമന്ത്രി പുറത്തിറക്കി
മുന് പ്രധാനമന്ത്രി ഭാരത് രത്ന അടല് ബിഹാരി വാജ്പേയിയുടെ സ്മരണാര്ത്ഥമുള്ള നാണയം ഇന്ന് പ്രധാനമന്ത്രി ശ്രീ. നരേന്ദ്ര മോദി പുറത്തിറക്കി. വാജ്പേയി ഇന്ന് നമുക്കൊപ്പമില്ലെന്നത് വിശ്വസിക്കാന് നമ്മുടെ മനസ്സുകള്ക്ക് സാധ്യമാവുന്നില്ലെന്ന് തദവസരത്തില് സംസാരിക്കവെ, പ്രധാനമന്ത്രി പറഞ്ഞു. സമൂഹത്തിലെ എല്ലാ വിഭാഗങ്ങളും സ്നേഹിക്കുകയും ആദരിക്കുകയും ചെയ്ത അതികായനായിരുന്ന വാജ്പേയിയെന്ന് പ്രധാനമന്ത്രി ചൂണ്ടിക്കാട്ടി.
ഏറെ ദശാബ്ദങ്ങള് വാജ്പേയിയുടെ ശബ്ദം ജനങ്ങളുടെ ശബ്ദമായി നിലകൊണ്ടുവെന്ന് പ്രധാനമന്ത്രി പറഞ്ഞു. ഒരു പ്രഭാഷകനെന്ന നിലയില് അദ്ദേഹം അതുല്യനാണ്. നമ്മുടെ രാഷ്ട്രം ജന്മം നല്കിയ ഏറ്റവും മികച്ച പ്രാസംഗികരിലൊരാളാണ് അദ്ദേഹം, പ്രധാനമന്ത്രി പറഞ്ഞു.
വാജ്പേയിയുടെ പൊതുജീവിതത്തില് അദ്ദേഹം ദീര്ഘകാലവും ചെലവഴിച്ചത് പ്രതിപക്ഷനിരയിലാണെങ്കിലും എപ്പോഴും ദേശീയ താല്പര്യത്തെക്കുറിച്ചാണ് അദ്ദേഹം സംസാരിച്ചതെന്നും ശ്രീ. നരേന്ദ്ര മോദി പറഞ്ഞു. ജനാധിപത്യം പരമോന്നതമാകണമെന്ന് വാജ്പേയി ആഗ്രഹിച്ചു. വാജ്പേയി തുടര്ന്നും എല്ലാവര്ക്കും പ്രചോദനമാകുമെന്ന് പ്രധാനമന്ത്രി വിശ്വാസം പ്രകടിപ്പിച്ചു.
(AM MRD - 947
ആരോഗ്യ, കുടുംബക്ഷേമ മന്ത്രാലയം
കോവിഡ്- 19 ഏറ്റവും പുതിയ വിവരങ്ങൾ
രാജ്യവ്യാപകമായി പ്രതിരോധ കുത്തിവയ്പ്പ് യജ്ഞത്തിൻ കീഴിൽ ഇതുവരെ 220.65 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 15,784 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ 13,509 ആണ്
സജീവ കേസുകൾ 0.03% ആണ്.
രോഗമുക്തി നിരക്ക് നിലവിൽ 98.78% ആണ്
കഴിഞ്ഞ 24 മണിക്കൂറിനുള്ളിൽ 1,396 പേർക്ക് രോഗമുക്തി ; മൊത്തം രോഗമുക്തർ 4,41,68,321
ആയി വർധിച്ചു
കഴിഞ്ഞ 24 മണിക്കൂറിനിടെ 3,016 പുതിയ കേസുകളാണ് റിപ്പോർട്ട് ചെയ്തത്
പ്രതിദിന പോസിറ്റിവിറ്റി നിരക്ക് 
പ്രതിവാര പോസിറ്റിവിറ്റി നിരക്ക് 
ഇതുവരെ നടത്തിയ മൊത്തം പരിശോധനകൾ 92.14 കോടി; കഴിഞ്ഞ 24 മണിക്കൂറിനുള്ളിൽ 1,10,522 പരിശോധനകൾ നടത്തി.
-ND-
(Visitor Counter : 84
പ്രധാനമന്ത്രിയുടെ ഓഫീസ്
ജമ്മു കാശ്മീരിൽ വാഹനാപകടത്തിലുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
സഹായധനം പ്രഖ്യാപിച്ചു
ജമ്മു കശ്മീരിൽ ദോഡയിലെ താത്രിക്ക് സമീപമുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  ദുരിതബാധിതർക്കുള്ള സഹായധനവും ശ്രീ മോദി അനുവദിച്ചു
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
" ജമ്മു കശ്മീരിലെ ദോഡയിലെ താത്രിക്ക് സമീപം നടന്ന വാഹനാപകടത്തിൽ ദുഖമുണ്ട്. വേദനയുടെ ഈ വേളയിൽ , മരിച്ചവരുടെ കുടുംബങ്ങളെ ഞാൻ അനുശോചനം അറിയിക്കുന്നു.
പരിക്കേറ്റവർ എത്രയും വേഗം സുഖം പ്രാപിക്കട്ടെയെന്ന് ഞാൻ പ്രാർത്ഥിക്കുന്നു: പ്രധാനമന്ത്രി നരേന്ദ്രമോദി
. ജമ്മു കശ്മീരിലെ റോഡപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് രണ്ടു ലക്ഷം രൂപ വീതം നൽകും. പരിക്കേറ്റവർക്ക് അൻപതിനായിരം രൂപ വീതവും അനുവദിച്ചു. "
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പെന്ഷന് കുറയ്ക്കാന് നിര്ദ്ദേശമൊന്നുമില്ലെന്ന് കേന്ദ്ര ഗവണ്മെന്റ്
കോവിഡ്-19 ന്റെയും തുടര്ന്നുള്ള സാമ്പത്തിക സാഹചര്യത്തിന്റെയും പശ്ചാത്തലത്തില് ജീവനക്കാരുടെ പെന്ഷന് കുറയ്ക്കാന്/നിര്ത്തലാക്കാന് ഗവണ്മെന്റ് ആലോചിക്കുന്നതായി നിരവധി ഊഹാപോഹങ്ങള് പ്രചരിക്കുന്നുണ്ട്. ഇത് പെന്ഷന്കാരില് ആശങ്ക ഉടലെടുക്കാനും കാരണമായിട്ടുണ്ട്.
പെന്ഷന് കുറവു വരുത്തുന്നതു സംബന്ധിച്ച് യാതൊരു നിര്ദ്ദേശവും നിലവിലില്ലെന്ന് കേന്ദ്ര പഴ്സണല്, പൊതു പരാതി പരിഹാര, പെന്ഷന് മന്ത്രാലയം അറിയിച്ചു. പെന്ഷന്കാരുടെ ക്ഷേമത്തിനും സൗഖ്യത്തിനും ഗവണ്മെന്റ് പ്രതിജ്ഞാബദ്ധമാണെന്നും മന്ത്രാലയം വ്യക്തമാക്കി.
ശാസ്ത്ര സാങ്കേതിക മന്ത്രാലയം
ദേശീയ ശാസ്ത്ര, സാങ്കേതിക, നൂതനാശയ നയ രൂപീകരണത്തിനുള്ള നടപടികള് ആരംഭിച്ചു
ന്യൂഡൽഹി, ജൂൺ 02, 2020
കേന്ദ്ര ഗവണ്മെന്റിന്റെ പ്രധാന ശാസ്ത്ര ഉപദേശക സമിതി ഓഫീസും, ശാസ്ത്ര സാങ്കേതിക വകുപ്പും സംയുക്തമായി വികേന്ദ്രീകൃതവും, താഴെത്തട്ടിലുള്ളതും, സമസ്ത മേഖലകളെയും ഉള്ക്കൊള്ളിച്ചുകൊണ്ടുള്ളതുമായ ഒരു പുതിയ ദേശീയ ശാസ്ത്ര സാങ്കേതിക, നൂതനാശയ നയ  രൂപീകരണത്തിനുള്ള നടപടികള്ക്ക് തുടക്കം കുറിച്ചു. ഇന്ത്യയും, ലോകവും കോവിഡ് 19 മഹാമാരിക്കെതിരായ പോരാട്ടത്തില് ഏര്പ്പെട്ടിരിക്കുന്ന സുപ്രധാന വേളയിലാണ് അഞ്ചാമത് ശാസ്ത്ര സാങ്കേതിക നയ രൂപീകരണം ആരംഭിച്ചിരിക്കുന്നത്.
പരസ്പര ബന്ധിതമായ നാല് ഘട്ടങ്ങളിലൂടെയാണ് ദേശീയ ശാസ്ത്ര സാങ്കേതിക നയ രൂപീകരണത്തിന് പദ്ധതിയൊരുക്കിയിരിക്കുന്നത്:
ഒന്നാം ഘട്ടം: പൊതുജനങ്ങള്, ശാസ്ത്ര സാങ്കേതിക രംഗത്തെ വിദഗ്ധര് എന്നിവരില് നിന്നും നയത്തിന്റെ കരട് രൂപീകരണ വേളയിലും തുടര്ന്നും ക്രിയാത്മകമായ നിര്ദേശങ്ങളും അഭിപ്രായങ്ങളും സയൻസ് പോളിസി ഫോറമിലുടെ ശേഖരിക്കുക.
രണ്ടാം ഘട്ടം: അനുഭവത്തിന്റെ അടിസ്ഥാനത്തിലുള്ള നിര്ദേശങ്ങളെ ആശയാധിഷ്ഠിത ഗ്രൂപ്പുകളാക്കി തിരിച്ച് വിദഗ്ധ ഉപദേശം, നയ രൂപീകരണത്തില് ഉള്പ്പെടുത്തുക. ഇതിനായി 21 കേന്ദ്രീകൃത ആശയ ഗ്രൂപ്പുകള് രൂപീകരിച്ചിട്ടുണ്ട്.
മൂന്നാം ഘട്ടം: വിവിധ മന്ത്രാലയങ്ങളും സംസ്ഥാനങ്ങളുമായി ചര്ച്ച നടത്തുക.
നാലാം ഘട്ടം: വ്യവസായ സ്ഥാപനങ്ങളെയും ആഗോള ഏജന്സികളെയും ഉള്പ്പെടുത്തി ബഹുമുഖ തലത്തിലുള്ള ഒരു ഉന്നതതല സമിതി രൂപീകരിക്കുക.
ഈ നാല് ഘട്ടങ്ങളിലുള്ള നടപടികളും ഇതിനോടകം തന്നെ ആരംഭിക്കുകയും പ്രവര്ത്തനങ്ങള് സമാന്തരമായി നടക്കുകയുമാണ്.
ആറ് മാസ കാലയളവ് പ്രതീക്ഷിക്കുന്ന ദേശീയ ശാസ്ത്ര നയരൂപീകരണത്തിന് എല്ലാ പങ്കാളികളുമായും ആശയ വിനിമയം നടത്തുന്നതാണ്. ശാസ്ത്രീയ സാങ്കേതിക നൂതനാശയ നയരൂപീകരണ വിദഗ്ധര്ക്ക് സഹായം നല്കാനായി, ശാസ്ത്ര സാങ്കേതിക വകുപ്പിലെ ഉന്നത ഉദ്യോഗസ്ഥര്, വിവര വിനിമയ ദാതാക്കള് എന്നിവരെ ഉള്പ്പെടുത്തി ശാസ്ത്ര സാങ്കേതിക ഭവനില്, ഒരു കോർഡിനേഷന് യൂണിറ്റ് രൂപീകരിച്ചിട്ടുണ്ട്.
(Visitor Counter : 208
പ്രത്യേക സേവനങ്ങളും ഫീച്ചറുകളും
കേരള, ലക്ഷദ്വീപ് സന്ദർശനത്തിനായി ഉപരാഷ്ട്രപതി നാളെ  കൊച്ചിയിൽ
കൊച്ചി: ഡിസംബർ 30, 2021
കേരള, ലക്ഷദ്വീപ് സന്ദർശനത്തിനായി ഉപരാഷ്ട്രപതി ശ്രീ എം. വെങ്കയ്യ നായിഡു നാളെ  കൊച്ചിയിൽ എത്തും. വെള്ളിയാഴ്ച കൊച്ചി നാവിക സേന വിമാനത്താവളത്തിൽ എത്തുന്ന അദ്ദേഹം അന്ന് തന്നെ ലക്ഷദ്വീപിലെ അഗത്തിയിലേക്ക് തിരിക്കും.
ശനിയാഴ്ച  ലക്ഷദ്വീപിലെ കടമത്ത് ദ്വീപിൽ ആർട്സ് ആൻഡ് സയൻസ് കോളേജിൽ നടക്കുന്ന ചടങ്ങിൽ, കടമത്ത്, ആന്ദ്രോത്ത് ദ്വീപുകളിലെ ആർട്സ് ആൻഡ് സയൻസ് കോളേജുകളുടെ ഉദ്ഘാടനം ഉപരാഷ്ട്രപതി നിർവഹിക്കും.
ഞായറാഴ്ച  കൊച്ചിയിൽ മടങ്ങിയെത്തുന്ന ഉപരാഷ്ട്രപതി കൊച്ചി കപ്പൽശാലയിൽ ഇന്ത്യ തദ്ദേശീയമായി നിർമ്മിക്കുന്ന വിമാനവാഹിനിക്കപ്പലായ വിക്രാന്ത് സന്ദർശിക്കും. തുടർന്ന് കൊച്ചി കാക്കനാടുള്ള ഡിആർഡിഒയുടെ നേവൽ ഫിസിക്കൽ ആൻഡ് ഓഷ്യാനോഗ്രഫിക് ലബോറട്ടറി , സന്ദർശിക്കുകയും ടോഡ് എറെയ് ഇന്റഗ്രേഷൻ ഫെസിലിറ്റിയുടെ (Towed
Array Integration Facility) ശിലാസ്ഥാപനം നിർവഹിക്കുകയും ചെയ്യും.
തിങ്കളാഴ്ച  കൊച്ചിയിൽ നിന്നും കോട്ടയത്ത് എത്തുന്ന ഉപരാഷ്ട്രപതി മാന്നാനം സെന്റ് എഫ്രേംസ് ഹയർ സെക്കൻഡറി സ്കൂളിൽ സിഎംഐ-സിഎംസി സംഘടിപ്പിക്കുന്ന സെന്റ് കുര്യാക്കോസ് ഏലിയാസ് ചാവറയുടെ 150-ാം ചരമവാർഷിക ചടങ്ങിൽ മുഖ്യാതിഥിയാകും. തുടർന്ന് ഉച്ചയോടെ കൊച്ചിയിൽ എത്തുന്ന അദ്ദേഹത്തിന് കൊച്ചിയിലെ സർക്യൂട്ട് ഹൗസിൽ നടക്കുന്ന ഒരു ചടങ്ങിൽ 'Outcome based Education-Experiments of a Higher Education Institution' എന്ന പുസ്തകം സമ്മാനിക്കും
വൈകിട്ട് ഹോട്ടൽ ഗ്രാൻഡ് ഹയാത്തിൽ നടക്കുന്ന ചടങ്ങിൽ എറണാകുളം ഐസിഎഐ ഭവൻന്റെ തറക്കല്ലിടൽ ചടങ്ങിൽ മുഖ്യാതിഥിയായും പങ്കെടുക്കും.
RRTN/SKY
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 47.22 കോടി പിന്നിട്ടു
ന്യൂഡൽഹി , ആഗസ്റ്റ് 02,2021
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 47.22 കോടി പിന്നിട്ടു. ഇന്ന് രാവിലെ 8 വരെയുള്ള താൽക്കാലിക റിപ്പോർട്ട് അനുസരിച്ച് 55,99,690 സെഷനുകളിലൂടെ ആകെ 47,22,23,639 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 17,06,598 ഡോസ് വാക്സിൻ നൽകി.
രാജ്യത്താകെ ഇതുവരെ 3,08,57,467 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 36,946 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.35% ആയി.കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 40,134 പേർക്കാണ്.
തുടർച്ചയായ 36 -ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
നിലവിൽ രാജ്യത്തു ചികിത്സയിലുള്ളത് 4,13,718 പേരാണ്. ഇത് രാജ്യത്തെ ആകെ രോഗബാധിതരുടെ 1.31% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 14,28,984 പരിശോധനകൾ നടത്തി. ആകെ 46.96 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.37 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.81 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 56-ാം ദിവസവും 5 ശതമാനത്തിൽ താഴെ തുടരുന്നു.
SKY
പ്രധാനമന്ത്രിയുടെ ഓഫീസ്
പ്രധാനമന്ത്രി 2019 ജനുവരി 27നു കൊച്ചി സന്ദര്ശിക്കും
കൊച്ചിയിലെ ഇന്റഗ്രേറ്റഡ് റിഫൈനറി എക്സ്പാന്ഷന് കോംപ്ലക്സ് രാഷ്ട്രത്തിനു സമര്പ്പിക്കും
ബി.പി.സി.എല്. കൊച്ചിന് റിഫൈനറിയിലെ പെട്രോകെമിക്കല് കോംപ്ലക്സിനു പ്രധാനമന്ത്രി തറക്കല്ലിടും
പ്രധാനമന്ത്രി നരേന്ദ്രമോദി 2016 ജനുവരി 27ന് കൊച്ചി സന്ദര്ശിക്കും.
(ബി.പി.സി.എല്. ഇന്റഗ്രേറ്റഡ് റിഫൈനറി എക്സ്പാന്ഷന് കോംപ്ലക്സ് ഫലകം പ്രകാശിപ്പിച്ചുകൊണ്ട് അദ്ദേഹം ഉദ്ഘാടനം ചെയ്യും. അതേ വേദിയില് പെട്രോകെമിക്കല് കോംപ്ലക്സിനു തറക്കല്ലിടുകയും ചെയ്യും. ഐ.ഒ.സിയുടെ എല്.പി.ജി. ബോട്ടലിങ് പ്ലാന്റില് മൗണ്ടഡ് സ്റ്റോറേജ് വെസ്സല് പ്രധാനമന്ത്രി ഉദ്ഘാടനം ചെയ്യും. ഏറ്റുമാനൂരില് നൈപുണ്യ വികസന കേന്ദ്രത്തിന്റെ ശിലാസ്ഥാപനവും അദ്ദേഹം നിര്വഹിക്കും.
ഇന്റഗ്രേറ്റഡ് റിഫൈനറി എക്സ്പാന്ഷന് കോംപ്ലക്സ് ഒരു ആധുനിക വിപുലീകരണ കോംപ്ലക്സ് ആയിരിക്കും. ഇതിലൂടെ കൊച്ചിന് റിഫൈനറി ലോകോത്തര നിലവാരമുള്ള ഇന്ത്യയിലെ ഏറ്റവും വലിയ പൊതുമേഖലാ റിഫൈനറിയാക്കി മാറും. ഇന്ത്യയില് ശുദ്ധമായ ഇന്ധനങ്ങള് ഉല്പാദിപ്പിക്കുന്നതിന് ഇതു സഹായകമാകും. ഈ പ്ലാന്റ് വഴി പാചകവാതക, ഡീസല് ഉത്പാദനം ഇരട്ടിയാകും.
കൊച്ചി ഐ.ഒ.സി.എല്. എല്.പി.ജി. ബോട്ടലിങ് പ്ലാന്റിലെ മൗണ്ടഡ് സ്റ്റോറേജ് വെസ്സലിന്റെ സംഭരണ ശേഷി 4350 മെട്രിക് ടണ് ആണ്. പ്ലാന്റില് ആറു ദിവസത്തെ ബോട്ട്ലിങ് ശേഷിക്ക് ആവശ്യമായത്ര എല്.പി.ജി. സംഭരിക്കാവുന്ന അളവിലേക്കു സംഭരണശേഷി വര്ധിപ്പിച്ചിട്ടുണ്ട്. പ്ലാന്റിലും സമീപ പ്രദേശങ്ങളിലും ഏറ്റവും സുരക്ഷ ഉറപ്പാക്കുന്ന സുരക്ഷിതമായ സ്റ്റോറേജ് വെസ്സലാണ് ഇത്. എല്പിജി പൈപ്പ്ലൈന് വഴി ലഭ്യമായിത്തുടങ്ങുന്നതോടെ ടാങ്കറുകളുടെ ഓട്ടം കുറയും.
ബിപിസിഎല് കൊച്ചി റിഫൈനറിയിലെ പെട്രോകെമിക്കല് കോംപ്ലക്സ്, ഇറക്കുമതിയെ ആശ്രയിക്കുന്നതു കുറയ്ക്കാന് ഉദ്ദേശിച്ചുള്ള ഒരു മെയ്ക്ക് ഇന് ഇന്ത്യ പദ്ധതിയാണ്. പ്രൊപ്പലീന് ഡെറിവേറ്റീവ് പെട്രോകെമിക്കല് ആന്ഡ് പോളിയോള് പദ്ധതി പല വ്യവസായങ്ങളെയും ഉത്തേജിപ്പിക്കും.
പെട്രോ കെമിക്കല്, പ്രകൃതിവാതക മന്ത്രാലയത്തിന്റെ പിന്തുണയോടെ ഏറ്റുമാനൂരില് സ്ഥാപിക്കുന്ന സ്കില് ഡവലപ്മെന്റ് ഇന്സ്റ്റിറ്റ്യൂട്ട് അര്ഹരായ യുവാക്കള്ക്കു എണ്ണ, ഗ്യാസ്, മറ്റു വ്യവസായങ്ങള് എന്നീ മേഖലകളില് തൊഴിലധിഷ്ഠിത പരിശീലനം ലഭ്യമാക്കുകയും തൊഴില്വൈദഗ്ധ്യവും സംരംഭകത്വവും വര്ധിപ്പിക്കുകയും ചെയ്യും.
കേരള ഗവണ്മെന്റ് അനുവദിച്ച എട്ട് ഏക്കര് സ്ഥലത്താണ് ക്യാമ്പസ് സ്ഥാപിക്കുക.
ഇവിടെ പ്രതിവര്ഷം 20 വ്യത്യസ്ത മേഖലകളിലായി ആയിരത്തോളം യുവജനങ്ങള്ക്കു പരിശീലനം നല്കാന് കഴിയും.
നേരത്തേ, 2019 ജനുവരി 15നു കൊല്ലം ബൈപാസിന്റെ ഉദ്ഘാടനം നിര്വഹിക്കാന് എത്തിയിരുന്ന പ്രധാനമന്ത്രി തിരുവനന്തപുരം പത്മനാഭസ്വാമി ക്ഷേത്രം സന്ദര്ശിച്ചിരുന്നു.
റെയില്വേ മന്ത്രാലയം
ഇന്ത്യന് റെയില്വേ ഇതുവരെ ഓടിച്ചത് 642 ശ്രമിക് സ്പെഷല് ട്രെയിനുകള്
(7.90 ലക്ഷം യാത്രക്കാരെ നാട്ടിലെത്തിച്ചു
ന്യൂഡല്ഹി, മെയ് 12, 2020:
അതിഥി തൊഴിലാളികള്, തീര്ത്ഥാടകര്, ടൂറിസ്റ്റുകള്, വിദ്യാര്ത്ഥികള് തുടങ്ങി വിവിധ സ്ഥലങ്ങളില് കുടുങ്ങിപ്പോയവരുടെ യാത്രയ്ക്കായി കേന്ദ്ര ആഭ്യന്തര മന്ത്രാലയത്തിന്റെ നിര്ദേശ പ്രകാരം റെയില്വേ പ്രത്യേക ശ്രമിക് ട്രെയിനുകള് ഓടിക്കുന്നുണ്ട് .
ഇന്ന്  വരെയുള്ള കണക്കനുസരിച്ച് വിവിധ സംസ്ഥാനങ്ങളില് നിന്നായി 642 ശ്രമിക് സ്പെഷല് ട്രെയിനുകള് ഇന്ത്യന് റെയില്വേ ഓടിച്ചു.
ആന്ധ്രപ്രദേശ്-3, ബീഹാര്-169, ഛത്തീസ്ഗഢ്-6, ഹിമാചല് പ്രദേശ്-1, ജമ്മുകാശ്മീര്-3, ഝാര്ഖണ്ഡ്-40, കര്ണാടകം-1, മധ്യപ്രദേശ്-53, മഹാരാഷ്ട്ര-3, മണിപ്പൂര്,മിസോറം-1, ഒഡീഷ-38, രാജസ്ഥാന്-8, തമിഴ്നാട്,തെലങ്കാന, ത്രിപുര- 1 വീതം, ഉത്തര്പ്രദേശ്-301, ഉത്തരാഖണ്ഡ്-4, പശ്ചിമബംഗാള്-7 എന്നിങ്ങനെ എണ്ണം
ട്രെയിനുകളാണ് വിവിധ സംസ്ഥാനങ്ങളില് സര്വീസ് അവസാനിപ്പിച്ചത്.
ഈ പ്രത്യേക ട്രെയിനുകളില് പുറപ്പെടുന്നതിനു മുമ്പ് യാത്രക്കാരെ പരിശോധനക്ക് വിധേയരാക്കുന്നുണ്ട്. യാത്രയില് അവര്ക്ക് സൗജന്യമായിഭക്ഷണവും വെള്ളവും നല്കുന്നുണ്ട്.
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിൽ 1.73 ലക്ഷം കേസുകളുമായി രാജ്യത്തെ കോവിഡ് പ്രതിദിന രോഗികളുടെ എണ്ണം കുറയുന്ന പ്രവണത തുടരുന്നു ; പ്രതിദിന രോഗികളുടെ എണ്ണം കഴിഞ്ഞ 45 ദിവസത്തെ ഏറ്റവും താഴ്ന്ന നിരക്കിൽ
ചികിത്സയിൽ ഉള്ളവരുടെ എണ്ണം വീണ്ടും കുറഞ്ഞു ,22,28,724 ആയി
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 1,14,428 കുറവ് രേഖപ്പെടുത്തി
ഇതുവരെ രാജ്യത്തെ രോഗ മുക്തരുടെ ആകെ എണ്ണം 2,51,78,011
2,84,601 പേർക്ക് കഴിഞ്ഞ 24 മണിക്കൂറിൽ രോഗം ഭേദമായി
തുടർച്ചയായ പതിനാറാം ദിവസവും പ്രതിദിന രോഗമുക്തരുടെ എണ്ണം രോഗ സ്ഥിരീകരിക്കുന്ന വരെക്കാൾ കൂടുതൽ.
രോഗമുക്തി നിരക്ക് ഉയർന്നു 90.80% ആയി
പ്രതിവാര രോഗ സ്ഥിരീകരണ നിരക്ക് നിലവിൽ 9.84 %.
പ്രതിദിന രോഗ സ്ഥിരീകരണ നിരക്ക് 8.36%. തുടർച്ചയായ അഞ്ചാം ദിവസവും ഇത് 10 ശതമാനത്തിൽ താഴെ
രാജ്യവ്യാപക വാക്സിനേഷൻ യജ്ഞത്തിന്റെ ഭാഗമായി ഇതുവരെ 20.89 കോടി ഡോസ് വാക്സിൻ നൽകി
പരിശോധന ശേഷി ഗണ്യമായി വർധിച്ചു - ഇതുവരെ ആകെ 34.1 കോടി പരിശോധനകൾ നടത്തി
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 218.93കോടി കടന്നു
ന്യൂ ഡൽഹി: ഒക്ടോബർ 8, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 218.93 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.10 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 29,251 പേരാണ്. ഇത് ആകെ രോഗബാധിതരുടെ 0.07 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 3,884 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,51,228 ആയി. ദേശീയ രോഗമുക്തി നിരക്ക് 98.75%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,797 പേർക്കാണ്.
കഴിഞ്ഞ 24 മണിക്കൂറിൽ 2,66,839 പരിശോധനകൾ നടത്തി. 89.67 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.30 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.05ശതമാനമാണ്.
(Visitor Counter : 65